Η ακαδημαϊκή εξομοίωση των πτυχιούχων των Παιδαγωγικών Ακαδημιών από την πλευρά των εξομοιούμενων εκπαιδευτικών
Creators: name: Δραΐνα, Παναγιώτα Σπυρίδωνος
Publisher: name: Aristotle University of Thessaloniki
Year: 2011
Subjects: εξομοίωση
επιμόρφωση
σωστός σχεδιασμός
assimilation
further education
proper planning

description: Η κατάργηση των Παιδαγωγικών Ακαδημιών και η παράλληλη ίδρυση των Παιδαγωγικών Τμημάτων οδήγησαν στην αναγκαιότητα της εξομοίωσης ως μιας «αναδρομικής, συμπληρωματικής και ταχύρρυθμης» εκπαίδευσης των εκπαιδευτικών της Πρωτοβάθμιας εκπαίδευσης που ήδη υπηρετούσαν στα σχολεία, με στόχο ν’ ανταποκριθούν στις νέες απαιτήσεις που επέβαλαν και την καθιέρωση της τετραετούς πανεπιστημιακής εκπαίδευσης. 35.000 δάσκαλοι και νηπιαγωγοί χρειάζονταν ακαδημαϊκή και επαγγελματική αναβάθμιση, ώστε ν’ αποφευχθεί η κατηγοριοποίησή τους, ανάλογα με τη βασική τους εκπαίδευση (4ετούς πανεπιστημιακής φοίτησης-2ετούς φοίτησης σε Παιδαγωγικές Ακαδημίες). Το πρόγραμμα της εξομοίωσης υλοποιήθηκε. Οι εκπαιδευτικοί ανάλογα με τα χρόνια υπηρεσίας ή τις επιπλέον σπουδές κατατάσσονταν σε 4 κατηγορίες: α) 28 μαθημάτων β) 20 μαθημάτων γ) 10 μαθημάτων και δ) υποχρεωτικής εκπόνησης εργασίας. Τα μαθήματα ήταν υποχρεωτικά, τα τμήματα 30-50 ατόμων, δίδασκαν μέλη Δ.Ε.Π. ή ειδικοί επιστήμονες, ενώ οι εξετάσεις γίνονταν με ευθύνη του διδάσκοντος. Τα προβλήματα που προέκυψαν ήταν πολλά: ωράριο, διδασκόμενα μαθήματα, υποχρεωτική παρακολούθηση, μεγάλη απόσταση από τα κέντρα διεξαγωγής του προγράμματος, έξοδα μετακίνησης, δυσφορία για τον τρόπο διεξαγωγής του μαθήματος, ρυθμός εξομοίωσης, αριθμός εκπαιδευτικών ανά τμήμα, τελικές εξετάσεις κ.ά. Ο κεντρικός σκοπός της έρευνας ήταν η διερεύνηση, βασικών ερωτημάτων που σχετίζονται με την αναγκαιότητα , την οργάνωση, την υλοποίηση και την αποτελεσματικότητα του προγράμματος της εξομοίωσης. Οι επιμέρους στόχοι ήταν να διερευνηθεί αν: α) το περιεχόμενο του προγράμματος ανταποκρίθηκε στις ανάγκες των εκπαιδευτικών β) ο τρόπος υλοποίησης του προγράμματος ικανοποίησε τους εκπαιδευτικούς γ) συνέβαλε αποτελεσματικά στην επιστημονική αναβάθμισή τους δ) διευκόλυνε το έργο τους ε) βελτίωσε το κοινωνικό τους status και στ) ικανοποίησε το αίτημά τους για συνέχιση των σπουδών τους σε μεταπτυχιακό επίπεδο. Το ερευνητικό εργαλείο ήταν το ερωτηματολόγιο, το οποίο δόθηκε σε δασκάλους και νηπιαγωγούς των σχολείων του πολεοδομικού συγκροτήματος της Θεσσαλονίκης, το Μάρτιο του 2011. Οι εκπαιδευτικοί αυτοί είχαν ολοκληρώσει κάποιο από τα προγράμματα της εξομοίωσης που υλοποιήθηκαν στη Θεσσαλονίκη από το Τμήμα Δημοτικής Εκπαίδευσης του Α.Π.Θ. Συγκεντρώθηκαν 253 ερωτηματολόγια. Σύμφωνα με τις απόψεις των εκπαιδευτικών, η εξομοίωση δεν βελτίωσε το κοινωνικό τους status, δεν έδωσε ώθηση για συνέχιση των σπουδών τους, δεν βελτίωσε τις ικανότητές τους για οργάνωση και διεξαγωγή του μαθήματος, δεν βελτίωσε την επικοινωνία με τους μαθητές και δεν ενίσχυσε την αυτοπεποίθησή τους. Σύμφωνα με τους εκπαιδευτικούς θα έπρεπε να υπήρχαν περισσότερα πρακτικά και λιγότερα θεωρητικά μαθήματα, περισσότερα μαθήματα σε νέα αντικείμενα και σε νέες μεθόδους διδασκαλίας, πλήρης απαλλαγή από τα διδακτικά καθήκοντα, ευέλικτο ωράριο και καλύτερη προετοιμασία των διδασκόντων. Παρατηρείται μία διάσταση απόψεων μεταξύ δασκάλων-νηπιαγωγών, καθώς οι πρώτοι εμφανίζονται πολύ λιγότερο ικανοποιημένοι από την εξομοίωση σε σχέση με τους δεύτερους. Αυτό πιθανόν να οφείλεται στα προγράμματα σπουδών της βασικής τους εκπαίδευσης, στο ρόλο τους στα σχολεία, στις προσδοκίες τους αλλά και στην ποιότητα των προγραμμάτων της εξομοίωσης. Συνοψίζοντας: Οι εκπαιδευτικοί διαπίστωσαν μέσα από το πρόγραμμα της εξομοίωσης την αναγκαιότητα της συνεχούς επιμόρφωσής τους, λόγω της ραγδαίας εξέλιξης σε όλους τους τομείς. Οι εκπαιδευτικοί επιθυμούν: α) την ουσιαστική επιμόρφωση σε τακτά χρονικά διαστήματα β) επιμορφωτικά προγράμματα ούτε πολύ μεγάλης ούτε πολύ μικρής διάρκειας γ) συμμετοχή στη διαμόρφωση του προγράμματος και δ) αντιστοιχία των προσφερόμενων μαθημάτων με τις ανάγκες τους.
description: The deletion of the Paedagogic Academies and the creation of Paedagogic Sectors in Universities led to the necessity of the Assimilation as a “retrospective, additional, quick paced “ education of the teachers in elementary education who were serving in the schools, in order that they cope with the new demands that imposed the establishment of the four-year long university studies. 35000 school and kindergarten teachers needed academic and professional upgrade, in order not to be graded according to their education (4-year university vs 2-year Academy studies).The assimilation program materialized. The teachers, according to their service time and/or additional studies, were assigned to 4 categories: a)28 –subject, b)20-subject, c)10-subject and d) obligatory essay. The lessons were obligatory the classes were of 30-50 people, members of the university teaching personnel were teaching, while the exams were the teaching person’s responsibility. The emerging problems were numerous: timescale, subjects taught, obligatory lesson following, great distances from the program sites, transfer expenses, dissatisfaction about the way the program materialized, the pace of the program, the number of the teachers attending each class, the end exams etc. The survey’s main goal was the investigation of fundamental questions related to the necessity, orchestration, materialization and productivity of the assimilation program. Another goal was the determination of whether: a) the way the program materialized satisfied them, b) the program content correlated to the teachers’ needs, c) it effectively contributed to their scientific upgrade, d) eased their job, e) upgraded their social status and f) met their quest for continuation of their studies on to a post graduate level. The survey tool was the questionnaire, which was dealt to elementary and kindergarten teachers in schools of Thessaloniki, in March 2011. Those tutors had graduated from some of the various assimilation programs arranged in Thessaloniki by the Elementary Education Sector of A.U.Th. 253 questionnaires were answered. According to the teachers’ views, the assimilation was not a vault to continuing one’s studies, did not improve their social status, their abilities at teaching or its preparation, communication with the pupils and did not enhance their self-confidence; there should have been more practical and less theoretical lessons, more lessons on new subjects and teaching methods, total suspention of their teaching duties, flexible attending timetable and better preparation on the educators’ part. There appeared a dissention between elementary and kindergarten teachers, as the formers appear less satisfied from the assimilation than the latter. This is possibly due to their respective basic education, to their profile in their schools, their according expectations, but also to the quality of the assimilation programs. Concluding: the teachers have ascertained through the assimilation program the necessity of their continuous further-education , due to the rapid evolution in all aspects of life. They wish: a) substantial further-education at frequent intervals, b) educative programs neither too long, nor too short, c) co-determining the modulation of the programs and d) correspondence of the offered subjects to their actual needs.